Source: http://ugyvedforum.hu/cikkek/2017/05/nincs-veszelyben-a-kuria-fuggetlensege-az-elnok-ertekelte-a-legfelsobb-biroi-forum-tevekenyseget
Timestamp: 2020-07-04 22:18:40
Document Index: 17816837

Matched Legal Cases: ['Kúria ', 'Kúria ', 'Kúria ', 'bíróság ', 'Kúria ', 'Kúria ', 'bíróság ', 'Kúria ', 'Kúria ', 'Bíróság ', 'Kúria ', 'Kúria ', 'Bíróság ']

​Nincs veszélyben a Kúria függetlensége – az elnök értékelte a legfelsőbb bírói fórum tevékenységét | Ügyvédfórum - 2017.05.25
​Nincs veszélyben a Kúria függetlensége – az elnök értékelte a legfelsőbb bírói fórum tevékenységét
A Kúria alkotmányos helyzetéhez igazodó tanácskérések, tanácsadások nem veszélyeztetik a legfelsőbb bírói fórum függetlenséget – fejtette ki álláspontját dr. Darák Péter a legfelsőbb bírói fórum május 22-én tartott Teljes Ülésén.
Dr. Darák Péter a Kúriára érkezett ügyek magasabb száma miatt nehéz évnek nevezte a tavalyit, de kiemelte, hogy a bíróság nagy többségében a kitűzött határidőn belül fejezte be az ügyeket.
Ismertette a Kúrián folyó jogegységi tevékenységet. Emlékezetett arra, hogy a tavalyi év szlogenje, a „kozultációk éve”, ebből kiindulva pedig felhívta a figyelmet arra is, hogy a Kúria alkotmányos helyzetéhez igazodó tanácskérések, tanácsadások nem veszélyeztetik a legfelsőbb bírói fórum függetlenséget, ugyanakkor gazdagíthatják a jogegységi munkát is a Kúrián.
A Teljes Ülésen a résztvevők megismerhették a Kúria 2016-os évkönyvét, meghallgatták a Bírói Tanács elnökének beszámolóját és javaslatokat tettek az első- és másodfokú szolgálati bíróság tagjaira is.
A tanácskozást követő, a Kúria három Kollégiumának együttes ülésén elfogadták az „Alaptörvény követelményeinek érvényesülése a bírósági ítélkezésben” témájú joggyakorlat- elemző csoport összefoglaló véleményét.
Amicus Curiae díj az osztrák LB elnökének
A Teljes Ülés végén a Kúria elnöke Amicus Curiae emlékérmet nyújtott át az osztrák Legfelsőbb Bíróság (Oberster Gerichtshof) elnökének. Dr. Eckart Ratz (képünkön dr. Darák Péterrel) 2012. január elseje óta vezeti a legfelsőbb bírói fórumot Ausztriában. Beszédében emlékeztetett a Kúria és az Oberster Gerichtshof közötti sok éve működő kiváló szakmai együttműködésre. Eckart Ratz beszélt a bírói függetlenség követelményeiről és feltételeiről. Szerinte a függetlenséget a szakmaiság és szaktudás alapozza meg. Ratz elnök kiemelte a bírák országhatárokon átívelő együttműködésének fontosságát is. Az eszmecserék és tapasztalatok megvitatásán túl a kölcsönös bizalom és a személyes találkozók is segítik az előremutató kooperációt – világított rá az elnök. Eckart Ratz szerint ilyen szoros együttműködés működik a Kúria és az osztrák Legfelsőbb Bíróság között is.
​Szja-bevallás csökkentett adattartalommal
Csoportos áfa alanyiság értelmezése belföldön és külföl...